คุณคะ พอดีดิฉัน มีอาการ ปวดท้องล้านล่างซ้าย เจ็บอบบ แปลบๆ บ่อยมากค่ะ ตอนนี้อาการจะเกิดบ่อยขึ้น ปวดมากเวลาขับรถ ฉี่บ่อยค่ะ เจ็บไปถึงกระดูกหว่างขาซ้าย ขวา และเนินหัวหน่าว เวลา นั่งยองๆ หรือ ชันเข่า จะนู้สึกเจ็บเช่นกัน
สวัสดีค่ะ อาการปวดท้องบริเวณด้านซ้ายล่าง หากเพิ่งเกิดเพียงไม่กี่ชั่วโมงหรือในช่วง 1-2 วัน อาจมีสาเหตุได้จาก- ลำไส้ส่วนที่อยู่ช่องท้องด้านซ้ายล่างอักเสบ แต่นอกจากอาการปวดท้องแล้ว มักมีอาการคลื่นไส้ อาเจียน ถ่ายอุจจาระเหลวร่วมด- ท้องนอกมดลูกข้างซ้าย แต่มักมีอาการเลือดออกผิดปกติทางช่องคลอดร่วมด้วย และจะมีอาการขาดประจำเดือนมาก่อน- ถุงผนังลำไส้ใหญ่อักเสบ อาการจะคล้ายกับไส้ติ่งอักเสบ แต่จะปวดทางด้านซ้ายแทน โดยอาการปวดท้องจะรุนแรงขึ้นเรื่อยๆ ร่วมกับมีไข้ คลื่นไส้ อาเจียน เป็นต้นแต่หากอาการปวดท้องน้อยด้านซ้ายเป็นมานานหลายวันหรือเป็นสัปดาห์แล้ว อาจเกิดจาก- การติดเชื้อในอุ้งเชิงกราน หรืออุ้งเชิงกรานอักเสบ แต่มักมีตกขาวผิดที่ผิดปกติร่วมด้วย รวมถึงอาการปัสสาวะผิดปกติ มีไข้- การมีเยื่อบุโพรงมดลูกเจริญผิดที่ แต่จะทำให้มีอาการปวดท้องขณะมีประจำเดือนมากกว่า- เนื้องอกมดลูก มักทำให้มีประจำเดือนปริมาณมาก หรือมีอาการปวดท้องขณะมีประจำเดือน หากเนื้องอกมีขนาดใหญ่ ก็อาจทำให้มีอาการปัสสาวะบ่อยได้- มีพังผืดในช่องท้องน้อย ที่เกิดจากการเคยผ่าตัดช่องท้องน้อยมาก่อน- มีเนื้องอกหรือถุงน้ำที่รังไข่หรือปีกมดลูก- เนื้องอกหรือมะเร็งของอวัยวะอื่นๆ ในช่องท้อง- กล้ามเนื้อผนังหน้าท้องอักเสบ โดยอาการปวดจะสัมพันธ์กับท่าทาง และมีจุดกดเจ็บที่ชัดเจนแนะนำว่าควรไปพบแพทย์เพื่อตรวจหาสาเหตุค่ะ ในเบื้องต้น ควรงดการยกของหนัก การออกกำลังกยและกีฬาต่างๆ ไปก่อน และหากมีอาการขาดประจำเดือนก็อย่าลืมตรวจหาการตั้งครรภ์ด้วยค่ะ